**15. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. február 11-én tartandó ülésére.**

**Tárgy: Bogdán Katalin e.v. Rév Art Galéria üzemeltetésére érkezett kérelmének elbírálása.**

**.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

 Jogszabállyal nem ellentétes

 ---------------------------

 Előterjesztő Tóthné Titz Éva

 Jegyzőt helyettesítő aljegyző

**Tisztelt Képviselő-testület!**

Rév Art Galéria képviseletében Bogdán Katalin (székhelye: 1118 Budapest, Torbágy u. 4. VII. em. 26. adószáma: 66286972-1-43; nyilvántartási száma: 33467287) megkereste Révfülöp Nagyközség Önkormányzatát, hogy a korábbi éveknek megfelelően 2019.-ben is szeretné a Révfülöp, Halász utca 6. (1278 hrsz.) szám alatti volt Könyvtár helyiséget időszakos kiállítások, képző-iparművészeti tárgyak bemutatása és árusítása céljából bérbe venni.

A helyiséget 2019. 06. 01 és 2019. 08. 31. közötti időszakban szeretné bérelni, a 2018-as évnek megfelelően 115.000 Ft + áfa összeg ellenében, melyet 2019. 06. 30.-ig egy összegben megfizet Révfülöp Nagyközség Önkormányzata számlájára.

Bérlőnek tudomása van róla, hogy köteles a bérlet időtartama alatt a közművek használatért (elektromos áram, víz) havi 5 000 Ft összegű átalányt fizetni a Bérbeadó részére. A szemétszállításra a Bérlő a bérleti időszakra külön szerződést köt a szolgáltatóval.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

 **/2019. (II. 11.) HATÁROZATA**

 **Bogdán Katalin e.v. Rév Art Galéria üzemeltetésére érkezett kérelmének**

 **elbírálásáról.**

**Révfülöp Nagyközségi Önkormányzat Képviselő-testülete Bogdán Katalin e. v., Rév Art Galéria üzemeltetésével kapcsolatos kérelmét megtárgyalta és azt az alábbiak szerint elfogadta.**

**Révfülöp Nagyközség Önkormányzata Bérbe adja a tulajdonában lévő Révfülöp, Halász utca 6. (1278 hrsz.) szám alatti volt Könyvtár helyiséget időszakos kiállítások, képző-iparművészeti tárgyak bemutatása és árusítása céljából, 2019. június 1. - 2019. augusztus 31. közötti időszakra.**

**A bérleti díj összege 115.000 Ft + áfa, azaz egyszáz tizenötezer forint + áfa, melyet az Önkormányzat által kiállított számla alapján 2019. június 30-ig köteles megfizetni.**

**Bérlő köteles a bérlet időtartama alatt a közművek használatért (elektromos áram, víz) havi 5 000 Ft összegű átalányt fizetni a Bérbeadó részére. A szemétszállításra a Bérlő a bérleti időszakra külön szerződést köt a szolgáltatóval**

**Képviselő-testület felhatalmazza a polgármestert a bérleti szerződés előkészítésére és aláírására.**

**Határidő: 2019. május 30.**

**Felelős: Kondor Géza polgármester**

**Bérleti Szerződés**

mely létrejött egyrészt **Révfülöp Nagyközség Önkormányzata** (8253 Révfülöp, Villa Filip tér 8. ; képviseli: Kondor Géza, polgármester) mint bérbeadó (továbbiakban: Bérbeadó), másrészt **Bogdán Katalin e. v.** (székhelye: 1118 Budapest, Torbágy u. 4. VII. em. 26. adószáma: 66286972-1-43; nyilvántartási száma: 33467287, Bankszámla száma: B3 Takarék, 73200165-15000006); képviseli: Bogdán Katalinügyvezető) mint bérlő (továbbiakban: Bérlő) között alulírott helyen és időben az alábbi feltételekkel:

1. Bérbeadó bérbe adja, Bérlő bérbe veszi a Bérbeadó tulajdonában lévő Révfülöp, Halász utca 6. (1278 hrsz.) szám alatti volt Könyvtár helyiséget időszakos kiállítások, képző-iparművészeti tárgyak bemutatása és árusítása céljából.
2. A bérlet időtartama **2019. június 1. – 2019. augusztus 31.-ig.**

Bérlő az 1. pontban írt ingatlan használatáért **115 000 Ft** (azaz egyszáz-tizenötezer forint) + Áfa bérleti díjat fizet **2019. június 30.-ig**, a Bérbeadó részére az általa kiállított számla alapján.

1. A bérleti díj késedelmes fizetése esetén Bérlő köteles a késedelem időtartamára a mindenkori jegybanki alapkamat kétszeresével egyező mértékű késedelmei kamatot is megfizetni.
2. Az üzemeltetéshez szükséges hatósági engedélyek beszerzése a Bérlő feladata.
3. Bérlő köteles a bérlet időtartama alatt a közművek használatért (elektromos áram, víz) havi 5 000 Ft összegű átalányt fizetni a Bérbeadó részére. A szemétszállításra a Bérlő a bérleti időszakra külön szerződést köt a szolgáltatóval.
4. A Bérlő gondoskodik a bérlemény állagának megóvásáról, elvégzi a helyiség belső festését, járó burkolat javítását.
5. A Bérlő az 1. pontban írt ingatlan bérleti jogát át nem ruházhatja. Az üzemeltető személyében, illetve a szakmai üzletkörben tervezett változtatáshoz az önkormányzat előzetes hozzájárulása szükséges.
6. Bérbeadó a Bérlő anyagi és erkölcsi káraiért felelősséget nem vállal. Bérlő felelős a bérleményben bekövetkező minden olyan kárért, amely gondatlanság, vagy rendeltetésellenes használat következménye.
7. Bérleti jogviszony megszűnésekor a Bérlő köteles a bérleményt kártérítési igény nélkül bérbeadó részére leltár szerint, rendeltetésszerű használatra alkalmas állapotban átadni. A bérlő saját költségén a beépített berendezési és felszerelési tárgyakat a bérleti jogviszony megszűnésekor a bérbeadó tulajdonának sérülése nélkül saját költségén elviszi.
8. Bérlő vállalja, hogy

*a)* a szerződésben előírt beszámolási, nyilvántartási, adatszolgáltatási kötelezettségeket teljesíti;

*b)* az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja;

*c)* a hasznosításban - a Bérlővel közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.

1. A szerződést a Bérbeadó kártalanítás nélkül és azonnali hatállyal felmondhatja – rendkívüli felmondási ok -, ha a nemzeti vagyon hasznosításában részt vevő bármely - a Bérlővel közvetlen vagy közvetett módon jogviszonyban álló harmadik fél is- szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.
2. Bérlő köteles Bérbeadót tájékoztatni, ha a hasznosításban részt vevő bármely szervezet már nem minősül átlátható szervezetnek. A tájékoztatás határideje: a változástól, illetve az arról való tudomásszerzéstől számított három munkanap. "
3. A megállapodásban nem szabályozott kérdésekben a Ptk. vonatkozó rendelkezései az irányadóak.

A felek a megállapodást, mint akaratukkal egyezőt aláírták.

Révfülöp, 2019.

Kondor Géza Rév Art Galéria

 polgármester Bogdán Katalin

 bérbeadó bérlő